stanford-oval/wikipedia huggingface dataset:
กัปตันอเมริกา: อเวนเจอร์ที่ 1
ตัวละคร

คริส อีแวนส์ รับบทเป็น สตีฟ โรเจอส์/กัปตันอเมริกา
ทอมมี่ ลี โจนส์ รับบทเป็น เชสเตอร์ ฟิลลิปส์
ฮิวโก วีฟวิง รับบทเป็น โยฮัน ชมิดต์/เรดสกัล
เฮย์ลีย์ แอตเวลล์ รับบทเป็น เพกกี คาร์เตอร์
เซบาสเตียน สแตน รับบทเป็น บักกี บานส์
โดมินิก คูเปอร์ รับบทเป็น ฮาวเวิร์ด สตาร์ก
นีล แม็กโดนอ รับบท ทิโมที "ดัม ดัม" ดูแกน
เดเรก ลู้ก รับบทเป็น เกบ โจนส์
สแตนลีย์ ทุชชี รับบทเป็น ดร.อับราฮัม เออร์สกิน
ซามูเอล แอล. แจ็กสัน รับบทเป็น นิก ฟิวรี ผู้อำนวยการองค์กรสายลับ S.H.I.E.L.D.
เคนเนท ชอย รับบทจิม มอริตา สมาชิกหน่วยจู่โจมลูกครึ่งญี่ปุ่นอเมริกันของโรเจอส์ ชอยกล่าวว่าเขาได้ออดิชันเป็นคนสุดท้าย และเขาได้อ่านบทจากเรื่องผ่าสมรภูมินรก สำหรับการเตรียมตัวรับบท ชอยกล่าวว่า "[ผม] ศึกษาเกี่ยวกับสงครามโลกครั้งที่สองลึกซึ้งมาก โดยเฉพาะเกี่ยวกับทหารนิเซะอิ หรือทหารลูกครึ่งญี่ปุ่นอเมริกันอีกหลายคน ผมอยากได้ข้อมูลที่แท้จริงและเสมือนจริงให้มากที่สุดเพื่อให้จิม มอริตา รบในสงครามได้ ผมรู้สึกว่าถ้าผมสร้างรากฐานให้เขาแล้ว ผมจึงจะปล่อยวางและทำให้ตัวละครคงอยู่ในจักรวาลมาร์เวลได้ ทำให้เกิดสถานการณ์ชวนเพ้อฝันมากมาย"
บรูโน ริชชี รับบทฌากส์ เดอร์เนียร์ สมาชิกหน่วยจู่โจมชาวฝรั่งเศสของโรเจอส์ ริชชีออดิชันและได้รับบทดังกล่าวขณะยังถ่ายทำซีรีส์ฝรั่งเศสเรื่อง เดอะฮอว์ก อยู่
เจเจ เฟลิด รับบท เจมส์ มอนต์โกเมรี ฟอลสเวิร์ท สมาชิกหน่วยจู่โจมชาวบริติช เฟลิดเรียกบทบาทของเขาในภาพยนตร์ว่า "เป็นงานที่ใช้ร่างกายอย่างมาก  ผมเล่นเป็นหนึ่งในเพื่อนร่วมรบของกัปตัน ผมจึงได้ยิงสิ่งของและระเบิดสิ่งของ และพยายามทำให้ดูเจ๋งนานหนึ่งปี" นอกจากนั้น โทบี โจนส์ เคยทดสอบบทอาร์นิม โซลา นักชีวเคมีของพรรคนาซี
ริชาร์ด อาร์มิเทจ รับบทไฮนซ์ ครูเกอร์ มือสังหารมือหนึ่งของเรดสกัล
เลกซ์ แชรปเนิล รับบทกิลมอร์ ฮอดจ์ ผู้สมัครโครงการซูเปอร์โซลเจอร์
ไมเคิล แบรนดอน รับบท แบรนต์ วุฒิสมาชิกที่จดจำการประชาสัมพันธ์ศักยภาพของกัปตันอเมริกาได้, * นาตาลี ดอร์เมอร์ รับบท ลอร์เรน พลทหารที่พยายามล่อลวงโรเจอส์
เจนนา โคลแมน รับบท คอนนี คู่เดทของบักกีที่งานเวิลด์เอกซ์โป
สแตน ลี ปรากฏตัวเป็นพลเอกนิรนาม
นอกจากนี้ เจฟฟ์ โกลด์บลุม เคยถูกทาบทามให้รับบทแบรนต์ ก่อนเข้าทดสอบบทเดอะแกรนมาสเตอร์ในเรื่อง ธอร์: ศึกอวสานเทพเจ้า
ภาคต่อ > กัปตันอเมริกา: มัจจุราชอหังการ

บทความหลัก: กัปตันอเมริกา: มัจจุราชอหังการ
ภาพยนตร์ภาคต่อเรื่อง กัปตันอเมริกา: มัจจุราชอหังการ กำกับโดย แอนโทนี รุสโซ และ โจเซฟ วี. รุสโซ ออกฉายในวันที่ 4 เมษายน ค.ศ. 2014 อีแวนส์ สแตน แอตเวลล์ โจนส์ และแจ็กสัน รับบทเดิมเป็นกัปตันอเมริกา วินเทอร์โซลเจอร์ เพ็กกี คาร์เทอร์ อาร์นิม โซลา และนิก ฟิวรี ตามลำดับ และได้นักแสดงร่วมเพิ่มได้แก่ สการ์เลตต์ โจแฮนส์สัน แอนโทนี แม็กกี และโรเบิร์ต เรดฟอร์ด รับบทเป็นนาทาชา โรมานอฟ หรือแบล็กวิโดว์ แซม วิลสัน หรือ ฟอลคอน และอเล็กซานเดอร์ เพียร์ซ ตามลำดับ
ภาคต่อ > กัปตันอเมริกา: ศึกฮีโร่ระห่ำโลก

บทความหลัก: กัปตันอเมริกา: ศึกฮีโร่ระห่ำโลก
กัปตันอเมริกา: ศึกฮีโร่ระห่ำโลก ออกฉายวันที่ 6 พฤษภาคม ค.ศ. 2016 และกำกับโดยสองพี่น้องรุสโซอีกครั้ง อีแวนส์ โจแฮนส์สัน สแตน และแม็กกี กลับมารับบทเดิมจากภาคมัจจุราชอหังการ และร่วมแสดงโดยโรเบิร์ต ดาวนีย์ จูเนียร์ รับบท โทนี สตาร์ก หรือ ไอรอนแมน พอล เบ็ตทานี รับบท วิชัน เจเรมี เรนเนอร์ รับบท คลินต์ บาร์ตัน หรือ ฮอว์กอาย ดอน ชีเดิล รับบท เจมส์ "โรดี" โรดส์ หรือ วอร์มะชีน เอลิซาเบธ โอลเซน รับบท วานดา แม็กซิมอฟ หรือ สการ์เลต วิตช์ พอล รัดด์ รับบท สกอตต์ แลง หรือ แอนต์แมน และวิลเลียม เฮิร์ต รับบท แทดเดียส "ทันเดอร์โบลต์" รอสส์ ทั้งหมดรับบทเดิมในจักรวาลภาพยนตร์มาร์เวล
เชิงอรรถ

↑  ในเดือนกรกฎาคม ค.ศ. 2013 พาราเมาต์พิกเจอส์โอนสิทธิการจำหน่ายภาพยนตร์ให้วอลต์ดิสนีย์สตูดิโอส์
แหล่งข้อมูลอื่น

เว็บไซต์ทางการ
Captain America: The First Avenger ที่อินเทอร์เน็ตมูวีเดตาเบส
Captain America Movie Hub ที่มาร์เวลคอมิกส์
Captain America: The First Avenger ที่สยามโซน
Captain America: The First Avenger ที่บ็อกซ์ออฟฟิศโมโจ
Captain America: The First Avenger (2011) ที่ Modemovie
การคูณลูกโซ่ของเมทริกซ์

การคูณลูกโซ่ของเมทริกซ์ (อังกฤษ: Matrix chain multiplication) ใช้สำหรับการแก้ปัญหาการคูณ matrix ซึ่งการคูณปกติอาจจะมีจำนวนครั้งมากเกินไปหรือมีประสิทธิภาพที่ไม่ดีพอซึ่งการใช้ algorithm นี้เป็นการคูณ matrix อย่างต่อเนื่องเพื่อหารูปแบบการคูณที่ดีที่สุดโดยใช้คุณสมบัติการเปลี่ยนหมวดหมู่การคูณของ matrix
ตัวอย่าง
matrix X มีขนาด 10 x 3
matrix Y มีขนาด 3 x 5
matrix Z มีขนาด 5 x 6 จำนวนครั้งของการคูณแบบ (X * Y) * Z คือ
(10*3*5 + 10*5*6) = 450 ครั้ง
ส่วนจำนวนครั้งของการคูณแบบ X * (Y * Z) คือ (3*5*6 + 10*3*6) = 270 ครั้ง จะเห็นได้ว่าการเปลี่ยนหมวดหมู่การคูณช่วยเพิ่มประสิทธิภาพหรือลดจำนวนครั้งการคูณลงได้ เราจึงต้องหารูปแบบของหมวดหมู่ที่ดีที่สุดโดยใช้ Matrix-Chain-Multiplication ทำการคูณ
ถ้าเราต้องการคูณแมทริกซ์จำนวน n ตัว A1A2…An ต้องการหาลำดับการคูณแมทริกซ์ ที่ใช้จำนวนครั้งของการคูณน้อยที่สุด
เช่น n = 3 ต้องการคูณ A1A2A3 เมื่อ A1, A2, A3 มีขนาด10x100, 100x5,  และ 5x50
ตามลำดับ
(A1A2)A3) ต้องใช้จำนวนครั้งของการคูณ = 10*100*5 เพื่อคำนวณ (A1A2)+ 10*5*50 เพื่อคำนวณ ((A1A2)A3)=7,500 ครั้ง
(A1(A2A3)) ต้องใช้จำนวนครั้งของการคูณ = 100*5*50 เพื่อคำนวณ (A2A3)
+ 10*100*50 เพื่อคำนวณ (A1(A2A3)) = 75,000 ครั้ง
จะเห็นได้ว่า ((A1A2)A3) ใช้จำนวนครั้งของการคูณน้อยกว่า (A1(A2A3))ถึงสิบเท่า
import sys
 
# Matrix Ai has dimension p[i-1] x p[i] for i = 1..n
def MatrixChainOrder(p, n):
    # For simplicity of the program, one extra row and one
    # extra column are allocated in m[][].  0th row and 0th
    # column of m[][] are not used
    m = [[0 for x in range(n)] for x in range(n)] # O(n^2)
    # m[i,j] = Minimum number of scalar multiplications needed
    # to compute the matrix A[i]A[i+1]...A[j] = A[i..j] where
    # dimension of A[i] is p[i-1] x p[i]
    # cost is zero when multiplying one matrix.
    for i in range(1, n): #O(n) + O(n^2)
        m[i][i] = 0
    # L is chain length.
    for L in range(2, n): 
        for i in range(1, n-L+1):# O(n^2)
            j = i+L-1
            m[i][j] = float('inf')   #จำนวนเต็มบวกที่ใหญ่ที่สุดที่รองรับโดยจำนวนเต็มปกติของ Python นี่คืออย่างน้อย 2 ** 31-1 จำนวนเต็มลบที่ใหญ่ที่สุดคือ -maxint-1 - ผลลัพธ์ที่ไม่สมมาตรจากการใช้เลขคณิตไบนารีเสริมของ 2
            for k in range(i, j):# O(n^2)* O(n) = O(n^3)
                # q = cost/scalar multiplications
                q = m[i][k] + m[k+1][j] + p[i-1]*p[k]*p[j]
                if q < m[i][j]:
                    m[i][j] = q
 
    return m[1][n-1]
 
# Driver program to test above function
arr = [1, 2, 3 ,4]
size = len(arr)
 
print("Minimum number of multiplications is " +
       str(MatrixChainOrder(arr, size)))
# best case =  O(n^3)
# worst case = O(n^3)
การคอมพิวเตอร์

การจำลองด้วยคอมพิวเตอร์เป็นหนึ่งในวิธีการหลักในการประมวลผลข้ามระบบ
การคอมพิวเตอร์ (อังกฤษ: computing) คือกิจกรรมใดๆ ที่มีความต้องการ, ได้รับประโยชน์จาก หรือสร้างเครื่องจักรทางการคอมพิวเตอร์  รวมไปถึงการศึกษาและการทดลองกระบวนการขั้นตอนวิธี และการพัฒนาทั้ง ฮาร์ดแวร์ และ ซอฟต์แวร์ คอมพิวเตอร์มีแง่มุมทางวิทยาศาสตร์ วิศวกรรมศาสตร์ คณิตศาสตร์ เทคโนโลยี และสังคม สาขาวิชาทางการคอมพิวเตอร์ที่สำคัญ ได้แก่ วิศวกรรมคอมพิวเตอร์ วิทยาการคอมพิวเตอร์ ความมั่นคงคอมพิวเตอร์ วิทยาการข้อมูล เทคโนโลยีสารสนเทศ ศิลปะดิจิทัล และ วิศวกรรมซอฟต์แวร์
ในสมัยก่อน คำว่า computing ในภาษาอังกฤษ ถูกใช้เพื่อกล่าวถึงการกระทำที่ทำโดยเครื่องคอมพิวเตอร์เชิงกล และก่อนหน้านั้น ใช้คำนี้กับมนุษย์ที่ทำหน้าที่เป็นคนคำนวณ (อังกฤษ: human computers)
ENIAC เป็นคอมพิวเตอร์ดิจิทัลอิเล็กทรอนิกส์อเนกประสงค์ที่สามารถตั้งโปรแกรมได้เครื่องแรก
ดูเพิ่ม

การศึกษาด้านคอมพิวเตอร์
การควบคุมจราจรทางอากาศ

หอควบคุมจราจรสนามบินที่ท่าอากาศยานบอร์โด–เมอรีญัก
หอควบคุมจราจรสนามบินที่ท่าอากาศยานนานาชาติฉัตรปาตี ศิวะจี ในมุมไบ  อินเดีย
หอควบคุมจราจรสนามบินที่ท่าอากาศยานสุวรรณภูมิ ประเทศไทย
หอควบคุมจราจรสนามบินหมายเลข 1 (ATCT-1) ที่ ท่าอากาศยานนานาชาติกัวลาลัมเปอร์ มาเลเซีย
หอควบคุมจราจรสนามบินที่ท่าอากาศยานออสโล การ์เดอร์มอน นอร์เวย์
หอควบคุมจราจรสนามบินที่ท่าอากาศยานนานาชาติจูอันดา อินโดนีเซีย
หอควบคุมจราจรสนามบินที่ท่าอากาศยานลากวาร์เดีย (LGA) ในนิวยอร์กซิตี้
การควบคุมจราจรทางอากาศ (อังกฤษ: Air traffic control หรือ ATC) เป็นบริการภาคพื้นดินของผู้ควบคุมจราจรทางอากาศทั้งติดต่อโดยตรงกับอากาศยานบนพื้นดินและผ่านน่านฟ้าที่ควบคุมอยู่ และสามารถให้คำแนะนำบริการกับอากาศยานในน่านฟ้าที่ไม่ได้ควบคุมอยู่ได้ วัตถุประสงค์หลักของการควบคุมจราจรทางอากาศคือ การป้องกันการชนกัน จัดระเบียบและเร่งรัดการจราจรทางอากาศ และให้ข้อมูลและการช่วยเหลืออื่น ๆ กับนักบิน ในบางประเทศ การควบคุมจราจรทางอากาศ มีบทบาทในด้านความปลอดภัยและการป้องกัน หรือดำเนินการโดยฝ่ายทหาร
ในการป้องกันการชนกันของอากาศยาน ผู้ควบคุมจราจรทางอากาศจะบังคับใช้กฎการแยกจราจร (Traffic separation rules) ซึ่งเพื่อจะทำให้มั่นใจได้ว่าอากาศยานแต่ละลำจะคงมีพื้นที่ว่างขั้นต่ำรอบ ๆ เครื่องตลอดเวลา อากาศยานจำนวนมากยังมีระบบหลีกเลี่ยงการชน ซึ่งจะเพิ่มความปลอดภัยโดยการเตือนนักบินเมื่อมีอากาศยานลำอื่นเข้ามาใกล้มากจนเกินไป
ในหลายประเทศ การควบคุมจราจรทางอากาศมีให้บริการทั้งแบบส่วนบุคคล ทางทหาร และเชิงพาณิชย์ภายในน่านฟ้า ซึ่งขึ้นอยู่กับประเภทของเที่ยวบิน และระดับของน่านฟ้า ผู้ควบคุมการจราจรทางอากาศอาจออก คำสั่ง (instructions) ซึ่งนักบินจะต้องปฏิบัติตาม หรือออก คำแนะนำ (advisories) (รู้จักกันในนาม ข้อมูลการบิน (flight information) ในบางประเทศ) ซึ่งนักบินอาจใช้ดุลยพินิจของตนหรือเพิกเฉยได้ ผู้รับผิดชอบเที่ยวบินทั้งหมด (Pilot in command) เป็นผู้ที่มีอำนาจสูงสุดในการปฏิบัติการสำหรับความปลอดภัยของอากาศยาน และในบางครั้งสำหรับกรณีฉุกเฉิน อาจมีการเบี่ยงเบนจากคำสั่งของผู้ควบคุมการจราจรทางอากาศ ตามขอบเขตที่กำหนดไว้เพื่อให้สามารถใช้ดำเนินความปลอดภัยของอากาศยานได้
ภาษา

ตามข้อกำหนดขององค์การการบินพลเรือนระหว่างประเทศ (ICAO) ผู้ควบคุมจราจรทางอากาศจะดำเนินการโดยใช้ภาษาอังกฤษหรือภาษาที่ใช้กันโดยสถานีภาคพื้นดิน ในทางปฏิบัติ ภาษาท้องถิ่นในแต่ละภูมิภาคนั้นถูกใช้เป็นปกติ อย่างไรก็ตาม ภาษาอังกฤษจะต้องถูกใช้เมื่อมีการร้องขอ
การคุมกำเนิดฉุกเฉิน

การคุมกำเนิดฉุกเฉิน (อังกฤษ: emergency contraception) เป็นมาตรการคุมกำเนิดซึ่งใช้ได้หลังมีการร่วมเพศเพื่อป้องกันการตั้งครรภ์ มีสองรูปแบบ คือ ยาคุมกำเนิดฉุกเฉินและอุปกรณ์ในมดลูก
ยาคุมกำเนิดฉุกเฉิน

ยาคุมกำเนิดฉุกเฉิน หรือ การคุมกำเนิดด้วยฮอร์โมนฉุกเฉิน อาจมีฮอร์โมนตัวเดียวกับที่พบในยาเม็ดคุมกำเนิดทั่วไป (คือ เอสโตรเจน โปรเจสตินหรือทั้งคู่) ในปริมาณสูงกว่า หากรับประทานหลังการร่วมเพศที่ไม่ได้ป้องกันหรือการคุมกำเนิดล้มเหลว ขนาดฮอร์โมนที่สูงอาจยับยั้งการตั้งครรภ์ได้ และจะออกฤทธิ์ดีที่สุดหากรับประทานหลังร่วมเพศทันทีหรือหลังจากนั้นประมาณ 72 ชั่วโมง
มียาคุมกำเนิดฉุกเฉินสามชนิด คือ ยาเม็ดเอสโตรเจนและโปรเจสตินผสม ยาเม็ดเฉพาะโปรเจสติน (ลีโวนอร์เจสเตรล) และยาเม็ดแอนติโปรเจสติน (ไมฟีพริสโทน) ยาเม็ดเฉพาะโปรเจสตินและแอนติโปรเจสตินมีวางขายเป็นยาเม็ดคุมกำเนิดฉุกเฉิน ส่วนยาเม็ดเอสโตรเจนและโปรเจสตินผสมไม่มีวางขายเป็นยาคุมกำเนิดฉุกเฉินแล้ว แต่ยาเม็ดคุมกำเนิดบางชนิดอาจใช้เป็นยาคุมกำเนิดฉุกเฉินแทนได้
ตัวอย่างยาคุมกำเนิดฉุกเฉิน
ส่วนประกอบในกล่องยาคุมกำเนิด
การกอด

สำหรับความหมายอื่น ดูที่ กอด (แก้ความกำกวม)
การกอดหลังชัยชนะในกีฬา
การกอด (อังกฤษ: hug) เป็นรูปแบบของความใกล้ชิดทางกาย (physical intimacy) และเป็นสิ่งสากลในชุมชนมนุษย์ ซึ่งคนสองคนหรือมากกว่านำแขนคล้องรอบคอ หลัง หรือเอวของกันและกันเพื่อจับกันไว้อย่างใกล้ชิด หากมีคนร่วมมากกว่าสองคนจะเรียกว่า การกอดแบบกลุ่ม (group hug)
แหล่งกำเนิดคำ

ไม่มีใครรู้ต้นกำเนิดที่แท้จริงของคำ ทว่าขณะนี้มีอยู่สองทฤษฎีที่เป็นไปได้ ทฤษฎีแรกคือคำกริยา "hug (การกอด)" ซึ่งถูกใช้ครั้งแรกสมัยคริสต์ทศวรรษ 1560 อาจเกี่ยวข้องกับคำว่า hugga ในภาษานอร์สโบราณ ที่แปลว่าการปลอบประโลม ทฤษฎีที่สองเกี่ยวข้องกับคำว่า hegen ในภาษาเยอรมัน ซึ่งแปลว่า การเลี้ยงดูหรือดูแล แต่เดิมแปลว่าการล้อมด้วยพุ่มไม้
ลักษณะ

การกอดบางครั้งใช้ร่วมกับการจูบ เป็นรูปแบบนึงของอวัจนภาษา การกอดสามารถชี้ถึงความคุ้นเคย, ความรัก, ความหลง, ความเป็นเพื่อน, ความเป็นพี่น้อง หรือความเห็นใจ ขึ้นอยู่กับวัฒนธรรม บริบท และความสัมพันธ์ การกอดสามารถชี้ถึงการสนับสนุน การปลอบประโลม และเป็นการปลอบขวัญโดยเฉพาะสถานการณ์ที่คำพูดไม่เพียงพอ การกอดมักแสดงถึงความรักและความอบอุ่นทางอารมณ์ บางครั้งอาจมาจากความดีใจหรือความสุขเมื่อพบเจอคนที่ไม่ได้เจอมาเป็นเวลานาน การกอดฝ่ายเดียวอาจแสดงถึงปัญหาในความสัมพันธ์ การกอดสามารถเป็นเพียงการบีบเพียงหนึ่งวินาทีโดยที่แขนอาจไม่ได้ล้อมรอบตัวอีกคน หรืออาจเป็นคงไว้เป็นเวลานาน ระยะเวลาในการกอดขึ้นอยู่กับสังคมและวัฒนธรรมในแต่ละสถานการณ์
ต่างจากการสัมผัสทางกายแบบอื่น การกอดสามารถกระทำในที่สาธารณะและที่ส่วนตัวโดยไม่ถูกมองว่าเป็นมลลักษณ์ทางสังคม (social stigma) ในหลายประเทศ ศาสนา และวัฒนธรรม ทั้งภายในครอบครัว และในทุกช่วงอายุและเพศ
การกอดอย่างไม่คาดฝันอาจถูกมองว่าเป็นการบุกรุกพื้นที่ส่วนตัว ทว่าหากอีกฝ่ายรู้ตัวก็อาจเป็นการสื่อถึงการต้อนรับ นักวิจารณ์วัฒนธรรมตะวันตกบางคนเสนอให้หลีกเลี่ยงการกอดในที่ทำงานเพื่อป้องกันสถานการณ์น่าอึดอัด โดยเฉพาะกับบางคนที่ไม่ชอบกอด นอกจากนี้ คนโดยเฉพาะเด็กอาจกอดตุ๊กตาหรือของเล่น เด็กเล็กยังมักกอดผู้ปกครองเมื่อรู้สึกโดนรุกรานโดยคนแปลกหน้า พฤติกรรมเหล่านี้มักถูกเรียกว่าการเกาะติดมากกว่าการกอดเนื่องจากเป็นการแสดงถึงความต้องการให้ปกป้อง ไม่ใช่การแสดงความรัก
ประโยชน์ทางสุขภาพ

มีหลักฐานว่าการกอดให้ผลดีทางสุขภาพ งานวิจัยหนึ่งแสดงว่าการกอดเพิ่มระดับออกซิโตซิน และลดความดันเลือด
งานวิจัยชี้ว่าการกอดนานกว่า 20 วินาทีทำให้ออกซิโทซินถูกปล่อยออกมา
ดูเพิ่ม

กอดฟรี
การจูบ
Haptic communication
Hug machine
Pound hug
Romantic friendship
Side hug
Hershey's Hugs
Cuddle party
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ การกอด
Madame Vigée-Lebrun et sa fille โดย Louise Élisabeth Vigée Le Brun, ค.ศ. 1789
การกล้ำสัญญาณ

การกล้ำสัญญาณ หรือ (อังกฤษ: Modulation) ในอุปกรณ์อิเล็กทรอนิกส์และ โทรคมนาคม การ (ควบ) กล้ำสัญญาณเป็นกระบวนการของการปรับเปลี่ยนลักษณะสมบัติอย่างใดอย่างหนึ่งหรือหลายๆอย่างของรูปสัญญาณคลื่นพาห์ (สัญญาณที่เป็นตัวขนส่งความถี่สูง) ด้วยสัญญาณข้อมูลที่จะถูกส่งผ่าน เช่น กระแสบิตดิจิตอล(อังกฤษ: digital bit stream)หรือสัญญาณเสียงอนาล็อก การกล้ำสัญญาณรูปคลื่นไซน์จะแปลงสัญญาณข้อความ baseband เป็นสัญญาณ passband
โมดูเลเตอร์เป็นอุปกรณ์กล้ำสัญญาณ, demodulator (บางครั้งเรียกว่า demod) เป็นอุปกรณ์ที่ทำงานตรงกันข้ามกับการกล้ำส้ญญาณ, โมเด็ม (จาก modulator-demodulator) สามารถทำงานได้ทั้งสองอย่าง
จุดมุ่งหมายของการกล้ำสัญญาณดิจิตอลคือการโอนย้ายกระแสบิตดิจิตอลผ่านช่อง bandpass แอนะล็อก ตัวอย่างเช่นผ่านทางเครือข่ายโทรศัพท์ (PSTN) (ที่ซึ่งตัวกรอง bandpass จะจำกัดช่วงความถี่ไว้ที่ 300-3400 Hz ซึ่งเป็นความถี่เสียงที่มนุษย์ได้ยิน) เช่น บริการ ADSL หรือ ผ่านทางแถบความถี่วิทยุที่มีอยู่อย่างจำกัด
จุดมุ่งหมายของการกล้ำสัญญาณอะนาล็อกคือการโอนย้ายสัญญาณแอนะล็อก baseband (หรือ lowpass) เช่นสัญญาณเสียงหรือสัญญาณทีวี ผ่านช่องทาง bandpass แบบอะนาล็อกที่ความถี่ที่แตกต่างกันเช่นในช่วงแถบความถี่วิทยุที่จำกัดหรือช่องทางเครือข่ายเคเบิลทีวี
การกล้ำสัญญาณแอนะล็อกและดิจิตอลช่วยอำนวยความสะดวกในการมัลติเพล็กซ์แบบแบ่งความถี่ (อังกฤษ: Frequency Division Multiplex) หรือ FDM ที่หลาย ๆ สัญญาณข้อมูลความถี่ต่ำที่ผ่านการกรองมาแล้วจะถูกโอนพร้อมกันผ่านทางสื่อทางกายภาพเดียวกันที่ใช้ร่วมกัน โดยการใช้ช่อง passband แยกจากกัน (หลายความถี่คลื่นพาหะที่แตกต่างกัน)
จุดมุ่งหมายของวิธีการกล้ำสัญญาณดิจิทัล baseband หรือที่เรียกว่า line coding ก็เพื่อที่จะถ่ายโอนกระแสบิตดิจิตอลผ่านช่องทางเบสแบนด์ โดยทั่วไปก็คือลวดทองแดงที่ไม่กรอง เช่นบัสแบบอนุกรมหรือสายแลน
จุดมุ่งหมายของวิธีกล้ำสัญญาณกระตุก (อังกฤษ: pulse) เพื่อที่จะถ่ายโอนสัญญาณอนาล็อกแบนด์แคบ เช่น สัญญาณเสียงพูดโทรศัพท์ ผ่านช่องสัญญาณ baseband แถบกว้าง หรือในบางรูปแบบส่งผ่านเหมือนเป็นกระแสบิตผ่านระบบการส่งผ่านดิจิตอลอื่น
ในตัวสังเคราะห์เพลง, การกล้ำสัญญาณอาจถูกใช้ในการสังเคราะห์รูปคลื่นต่าง ๆ ด้วยคลื่น ความถี่เสียงกว้างโดยการใช้ oscillator จำนวนน้อย ในกรณีนี้ความถี่คลื่นพาหะโดยทั่วไปจะ อยู่ในลำดับเดียวกันหรือต่ำกว่าสัญญาณที่มากล้ำมาก ๆ ดูตัวอย่าง  frequency modulation synthesis หรือ ring modulation synthesis
วิธีกล้ำส้ญญาณแอนะล็อก

ในการกล้ำสัญญาณแอนะล็อก การกล้ำจะถูกนำไปใช้อย่างต่อเนื่องเพื่อตอบสนองต่อสัญญาณข้อมูลแอนะล็อก  เทคนิคการกล้ำแบบแอนะล็อกที่พบบ่อย คือ
Amplitude Modulation (AM) (ความสูงคลื่นพาห์จะแปรไปตามความสูงของสัญญาณข้อมูล)
Double Sideband Modulation (DSB)
Double-sideband modulation with carrier ( DSB -WC ) ส่งคลื่นพาห์ไปด้วย  (ใช้ในการส่งกระจายเสียงวิทยุ AM)
Double-sideband suppressed-carrier transmission (DSB-SC) คลื่นพาห์ไม่ถูกส่งไปด้วย
Double-sideband reduced carrier transmission (DSB-RC) คลื่นพาห์ถูกลดขนาด
Single-sideband modulation ( SSB หรือ SSB - AM)
SSB with carrier ( SSB -WC )
SSB suppressed carrier modulation ( SSB -SC )
Vestigial sideband modulation ( VSB หรือ VSB - AM)
Quadrature amplitude modulation ( QAM )
Angle modulation, ซึ่งเป็นซองจดหมายที่คงที่โดยประมาณ
Frequency modulation ( FM ) (ความถี่ของสัญญาณคลื่นพาห์จะแปรตามความสูงของสัญญาณข้อมูล)
Phase modulation ( PM) (เฟสของสัญญาณคลื่นพาห์จะแปรตามความสูงของสัญญาณ ข้อมูล)
วิธีกล้ำสัญญาณดิจิทัล

ในการกล้ำสัญญาณดิจิตอล คลื่นพาห์แบบแอนะล็อกจะถูกกล้ำโดยสัญญาณที่ไม่ต่อเนื่อง วิธีการกล้ำดิจิตอลถือได้ว่าเป็นการแปลงดิจิตอลให้เป็นอะนาล็อก และ การ demodulation ที่สอดคล้องก็คือการแปลงแอนะล็อกเป็นดิจิตอล การเปลี่ยนแปลงของสัญญาณคลื่นพาห์จะถูกเลือกจากจำนวนที่แน่นอนของสัญลักษณ์ (อังกฤษ: symbol) M (อักษรที่ถูกกล้ำ)
ตัวอย่างเช่น สายโทรศัพท์ถูกออกแบบมาสำหรับการถ่ายโอนเสียงออดิโอ เช่น โทนเสียง และไม่ใช่บิตดิจิตอล (ศูนย์กับหนึ่ง) อย่างไรก็ตามคอมพิวเตอร์อาจสื่อสารผ่านสายโทรศัพท์ด้วยวิธีการของโมเด็ม ซึ่งแทนบิตดิจิตอลด้วยโทนเสียงที่เรียกว่า สัญลักษณ์ ถ้ามีสี่สัญลักษณ์ (ตรงกับเครื่องดนตรีที่สามารถสร้างเสียงที่แตกต่างกันสี่อย่าง อย่างละครั้ง) สัญลักษณ์แรก อาจจะเป็นบิตลำดับ 00, ลำดับที่สองเป็น 01, ลำดับที่สามเป็น 10 และ ลำดับที่สี่เป็น 11 ถ้าโมเด็มเล่นเพลงประกอบด้วยอัตรา 1000 เสียงต่อวินาที อัตราสัญลักษณ์ก็จะมี 1000 สัญลักษณ์/วินาที หรือบอด เนื่องจากแต่ละโทนเสียง (เช่นสัญลักษณ์) หมายถึงข้อความที่ประกอบด้วยสองบิตดิจิตอลในตัวอย่างนี้ อัตราบิตจึงเป็นสองเท่าของอัตราสัญลักษณ์ นั่นคือ 2000 บิตต่อวินาที สิ่งนี้จะคล้ายกับเทคนิคที่ใช้โดยโมเด็ม dialup ซึ่งตรงข้ามกับโมเด็ม DSL
อ้างอิงถึงคำนิยามอันหนึ่งของสัญญาณดิจิตอล, สัญญาณที่ถูกกล้ำจะเป็นสัญญาณดิจิตอล และอ้างถึงข้อกำหนดอื่น การกล้ำเป็นรูปแบบของการแปลงดิจิตอลให้เป็นแอนะล็อก ตำรา ส่วนใหญ่จะพิจารณารูปแบบการกล้ำดิจิตอลว่าเป็นรูปแบบของการส่งผ่านดิจิตอล (อังกฤษ: digital transmission)ที่มีความหมายเหมือนกับการส่งผ่านข้อมูล (อังกฤษ: data transmission); น้อยมากที่จะพิจารณาว่ามันเป็นการส่งผ่านแบบแอนะล็อก (อังกฤษ: analog transmission)
วิธีกล้ำสัญญาณดิจิทัล > พื้นฐานวิธีการกล้ำสัญญาณดิจิทัล

พื้นฐานส่วนใหญ่ของเทคนิคการกล้ำดิจิตอลจะขึ้นอยู่กับ คีย์ :
PSK (phase-shift keying): จำนวนแน่นอนของเฟสที่ใช้
FSK (frequency-shift keying): จำนวนแน่นอนของความถี่ที่ใช้
ASK (amplitude-shift keying): จำนวนแน่นอนของความสูงของคลื่นที่ใช้
QAM (quadrature amplitude modulation): จำนวนแน่นอนของอย่างน้อยสองเฟสและอย่างน้อยสองช่วงสูงของคลื่นที่ใช้
ใน QAM สัญญาณ inphase (หรือ I กับหนึ่งตัวอย่างที่เป็นรูปคลื่นโคไซน์) และ สัญญาณ quadrature phase อีกหนึ่งตัว (หรือ Q , กับอีกหนึ่งตัวอย่างเป็นคลื่นไซน์) จะเป็นการกล้ำแบบ AM ที่มีตัวเลขที่แน่นอนของความสูง แล้วนำมาบวกกัน มันจะสามารถเห็นได้ว่าเป็นระบบสองช่องทาง แต่ละช่องทางใช้ ASK ผลของสัญญาณที่ได้เทียบเท่ากับการรวมกันของ PSK และ ASK
ในทุกวิธีการข้างต้น แต่ละเฟสเหล่านี้ ความถี่หรือความสูงของคลื่นได้ถูกมอบหมายให้มีรูปแบบที่ไม่ซ้ำกันของบิตไบนารี โดยปกติ ในแต่ละเฟส ความถี่หรือความสูงจะเข้าระหัสเป็นจำนวนของบิตที่เท่ากันอันหนึ่ง ที่ประกอบด้วยสัญลักษณ์ที่เป็นตัวแทนจากเฟสใดเฟสหนึ่งที่เป็นความถี่หรือความสูง
ถ้าตัวอักษรประกอบด้วย  M=2^{N} สัญลักษณ์ทางเลือก แต่ละสัญลักษณ์แทนหนึ่งข้อความ ที่ประกอบด้วย N บิต ถ้าอัตราสัญลักษณ์(หรือเรียกว่าอัตราการรับส่งข้อมูล(อังกฤษ: baud rate)) เป็น  f_{S} สัญลักษณ์/วินาที (หรือ บอด) อัตราการข้อมูลจะเป็น  Nf_{S} บิต/วินาที
ตัวอย่างเช่น สำหรับตัวอักษรที่ประกอบด้วย 16 สัญลักษณ์ แต่ละสัญลักษณ์ถูกแทนค่าด้วย 4 บิต ดังนั้นอัตราข้อมูลจึงเป็นสี่เท่าของอัตราบอด
ในกรณีของ PSK, ASK หรือ QAM ที่ซึ่งความถี่คลื่นพาห์ของสัญญาณกล้ำจะเป็นค่าคงที่ ตัวอักษรที่ถูกกล้ำมักจะแสดงเพื่อความสะดวกบนแผนภาพ constellation diagram ที่แสดง ความสูงของสัญญาณ I ที่แกน x และความสูงของสัญญาณ Q ที่แกน y สำหรับแต่ละสัญลักษณ์
วิธีกล้ำสัญญาณดิจิทัล > รายการของเทคนิคการกล้ำแบบดิจิทัลที่ใช้กันทั่วไป

Phase-shift keying (PSK):
Binary PSK (BPSK), using M=2 symbols
Quadrature PSK (QPSK), using M=4 symbols
8PSK, using M=8 symbols
16PSK, using M=16 symbols
Differential PSK (DPSK)
Differential QPSK (DQPSK)
Offset QPSK (OQPSK)
π/4–QPSK
Frequency-shift keying (FSK):
Audio frequency-shift keying (AFSK)
Multi-frequency shift keying (M-ary FSK or MFSK)
Dual-tone multi-frequency (DTMF)
Amplitude-shift keying (ASK)
On-off keying (OOK), รูปแบบทั่วไปของ ASK
M-ary vestigial sideband modulation, for example 8VSB
Quadrature amplitude modulation (QAM) - ผสมกันของ PSK และ ASK:
Polar modulation เหมือน QAM ที่ผสมกันของ PSK และ ASK.
Continuous phase modulation (CPM) methods:
Minimum-shift keying (MSK)
Gaussian minimum-shift keying (GMSK)
Continuous-phase frequency-shift keying (CPFSK)
Orthogonal frequency-division multiplexing (OFDM) modulation:
discrete multitone (DMT) - รวม adaptive modulation และ bit-loading.
Wavelet modulation
Trellis coded modulation (TCM), หรือเรียกว่า trellis modulation
Spread-spectrum techniques:
Direct-sequence spread spectrum (DSSS)
Chirp spread spectrum (CSS) ตาม IEEE 802.15.4a CSS จะใช้ pseudo-stochastic coding
Frequency-hopping spread spectrum (FHSS) ใช้รูปแบบพิเศษสำหรับ channel release
SIM31 (SIM) New digital Mode SIM31 SIM63 tks SWL Tunisian
การกล้ำ baseband ดิจิตอลหรือการเข้ารหัสสาย

บทความหลัก: line coding
คำว่า การกล้ำ baseband ดิจิตอล (หรือการส่ง baseband ดิจิตอล) หรือ line coding เป็นวิธีการถ่ายโอนกระแสบิตดิจิตอลผ่านช่อง baseband อนาล็อก (ช่อง lowpass) โดยใช้ขบวนของพั้ลส์ เช่นคือจำนวนที่ไม่ต่อเนื่องของหลายระดับสัญญาณ โดยการกล้ำแรงดันหรือกระแสในสายเคเบิลโดยตรง ตัวอย่างที่ใช้ทั่วไปคือ unipolar, non-return-to-zero (NRZ), แมนเชสเตอร์และเครื่องหมายอื่นผกผัน (AMI) codings
| ด ค กLine coding (digital baseband transmission) |
| --- | --- | --- |
| Main articles |  Unipolar encoding  Bipolar encoding  On-off keying  |  |
| Basic line codes |  Return to zero (RZ)  Non-return-to-zero, level (NRZ/NRZ-L)  Non-return-to-zero, inverted (NRZ-I)  Non-Return-to-Zero, space (NRZ-S)  Manchester  Differential Manchester/Biphase (Bi-φ)  |  |
| Extended line codes |  Conditioned Diphase  4B3T  4B5B  2B1Q  Alternate Mark Inversion  Modified AMI code  Coded mark inversion  MLT-3 encoding  Hybrid ternary code  6b/8b encoding  8b/10b encoding  64b/66b encoding  Eight-to-fourteen modulation  Delay/Miller encoding  TC-PAM  |  |
| Optical line codes |  Carrier-Suppressed Return-to-Zero  Alternate-Phase Return-to-Zero  |  |
 See also: Baseband  บอด  Bit rate  Digital signal  Digital transmission  Ethernet physical layer  Pulse modulation methods  Pulse-amplitude modulation (PAM)  การกล้ำรหัสของพัลส์ (PCM)  Serial communication  Category:Line codes 
ข้อความสัญญาณความถี่ต่ำ(บนสุด)อาจถูกขนส่งโดยคลื่นวิทยุ AM หรือ FM
แผนผังของ 4 บอด (8 บิต/วินาที) ของข้อมูลที่ส่งในหนึ่งวินาที สมมติข้อมูลมีค่าเพียง 2 บิต แต่ละสัญลักษณ์อาจเป็นค่าอะไรก็ได้
กังนัมบิวตี้ รักนี้ไม่มีปลอม

| กังนัมบิวตี้ รักนี้ไม่มีปลอม |
| --- | --- |
ใบปิดประชาสัมพันธ์
เป็นที่รู้จักกันในชื่อ: ID: Gangnam Beauty

ฮันกึล: 내 아이디는 강남미인
ฮันจา: 내 아이디는 江南美人
ความหมายตามตัวอักษร: My ID Is Gangnam Beauty
อาร์อาร์: Nae Aidineun Gangnammiin 
 
ประเภท: ก้าวผ่านวัย รักตลก นาฏกรรม
เค้าโครงจาก: ID ของฉันคือดอกไม้พลาสติก โดย กี แมง-กี
เขียนโดย: ชเว ซู-ย็อง
กำกับโดย: ชเว ซ็อง-บัม
แสดงนำ: อิม ซู-ฮยัง ชา อึน-อู โช อู-รี ควัก ดง-ย็อน
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 16
การผลิต
ผู้อำนวยการผลิต: ฮวัง อิน-โร โจ จุน-ฮย็อง คิม ดง-ฮย็อน
ผู้อำนวยการสร้าง: ชเว ย็อง-จุง ชัง จี-ย็อน คิม กย็อง-แท ยัง เซ-จิน
กล้อง: กล้องตัวเดียว
ความยาวตอน: 60 นาที
บริษัทผู้ผลิต: อาร์ตแอนด์คัลเจอร์
ออกอากาศ
เครือข่าย: เจทีบีซี
ออกอากาศ: 27 กรกฎาคม ค.ศ. 2018 (2018-07-27) – 15 กันยายน ค.ศ. 2018 (2018-09-15)
กังนัมบิวตี้ รักนี้ไม่มีปลอม (เกาหลี: 내 아이디는 강남미인; อังกฤษ: Gangnam Beauty) เป็นละครโทรทัศน์ของเกาหลีใต้ในปี 2018 นำแสดงโดย อิม ซู-ฮยัง, ชา อึน-อู, โช อู-รี และควัก ดง-ย็อน สร้างจากเว็บตูนในชื่อเดียวกันที่ตีพิมพ์ในปี 2016 โดยเนเวอร์ มีเนื้อหาเกี่ยวกับชีวิตของนักศึกษาวิทยาลัยที่เข้ารับการผ่าตัดเสริมความงามเพื่อหลบเลี่ยงการเยาะเย้ยจากพวกอันธพาล แต่การตัดสินใจของเธอดูเหมือนจะย้อนกลับมา คนรอบข้างเยาะเย้ยรูปลักษณ์เทียมของเธอ ชื่อเรื่องของเว็บตูนและละครทีวีพาดพิงถึงคำภาษาเกาหลีว่า gangnammiin (คังนัมบิวตี้) ซึ่งเป็นศัพท์ที่เสื่อมเสียในเกาหลีใต้สำหรับเรียกคนที่มีเสน่ห์ดึงดูดแต่ดูราวกับว่าพวกเขาผ่านการศัลยกรรมมาหลายครั้งเพื่อใบหน้าสวย ร่างกายดูดีหรือทั้งสองอย่าง
ละครเรื่องนี้ออกอากาศทางช่องเจทีบีซี ตั้งแต่วันที่ 27 กรกฎาคม ถึง 15 กันยายน ค.ศ. 2018 ทุกวันศุกร์และวันเสาร์ เวลา 23:00 น. (เวลามาตรฐานเกาหลี) โดยได้รับคำชมจากการสะท้อนปัญหาที่กระทบต่อสังคมเกาหลีใต้ โดยเฉพาะอย่างยิ่งในเรื่องมาตรฐานความงามของใบหน้าและการเลือกปฏิบัติบนพื้นฐานของรูปลักษณ์ภายนอก
นักแสดง > นักแสดงนำ

อิม ซู-ฮยัง รับบทเป็น คัง มี-เร
ช็อน มิน-ซอ รับบทเป็น คัง มี-เร ในวัยรุ่น
ชา อึน-อู รับบทเป็น โด กย็อง-ซ็อก
ชิน จุน-ซ็อบ รับบทเป็น โด กย็อง-ซ็อก ในวัยรุ่น
มุน อู-จิน รับบทเป็น โด กย็อง-ซ็อก ในวัยเด็ก
โช อู-รี รับบทเป็น ฮย็อน ซู-อา
อี แช-ย็อน รับบทเป็น ฮย็อน ซู-อา ในวัยรุ่น
ควัก ดง-ย็อน รับบทเป็น ย็อน อู-ย็อง
เพลงประกอบละคร

| กังนัมบิวตี โอเอสที> ซาวด์แทร็กอัลบั้มโดยศิลปินต่าง ๆ |
| --- | --- |
วางตลาด: 2018
แนวเพลง: ซาวด์แทร็ก
ภาษาร้อง: เกาหลี อังกฤษ
ค่ายเพลง: วอร์เนอร์มิวสิกกรุป, วิดเอชซี
: